GULF ประเดิมพาร์ใหม่ 35 บาท ยืนแกร่งสวนภาวะตลาดฯร่วงหนัก!
GULF ประเดิมพาร์ใหม่วันแรก 35 บาท บวกแกร่งสวนภาวะตลาดร่วงหนัก!
GULF ประเดิมพาร์ใหม่วันแรก 35 บาท บวกแกร่งสวนภาวะตลาดร่วงหนัก!
16 เม.ย. 2563

ผู้สื่อข่าวรายงานว่า ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 10.19 น. อยู่ที่ระดับ 35 บาท ปรับตัวขึ้น 0.10 บาท หรือ 0.29% ด้วยมูลค่าการซื้อขาย 895.80 ล้านบาท ขณะที่ดัชนีตลาดหุ้นไทยปรับตัวลดลงหนักถึง 13.71 จุด
โดยในวันนี้ (16 เม.ย.63) GULF เข้าซื้อขายในตลาดหลักทรัพย์แห่งประเทศไทยด้วยมูลค่าที่ตราไว้ของบริษัทฯ (พาร์) ที่ระดับ 1 บาท เป็นวันแรก หลังจากประชุมสามัญผู้ถือหุ้นมีมติอนุมัติการเปลี่ยนแปลงมูลค่าหุ้นที่ตราไว้ของบริษัทฯ จากเดิมมูลค่าหุ้นละ 5 บาท เป็นมูลค่าหุ้นละ 1 บาท
ทั้งนี้ภายหลังการเปลี่ยนแปลงมูลค่าหุ้นที่ตราไว้ ส่งผลให้ทุนจดทะเบียนเท่าเดิม อยู่ที่ 10,666,500,000 บาท ทุนที่ออกและชำระแล้วเท่าเดิม อยู่ที่ 10,666,500,000 บาท และจำนวนหุ้นเพิ่มขึ้นจากเดิม 2,133,300,000 หุ้น เป็น 10,666,500,000 หุ้น
โดยราคาหุ้น GULF ปิดตลาดวานนี้ที่ระดับ 174.50 บาท ซึ่งภายหลังการเปลี่ยนแปลงมูลค่าที่ตราไว้ (พาร์) จะส่งผลให้ราคาหุ้น GULF ภายหลังการเปลี่ยนแปลงพาร์มาอยู่ที่ระดับ 34.90 บาท
ทั้งนี้ การคำนวณระดับซิลลิ่ง-ฟลอร์ จะคิดจากราคา 34.90 บาท เป็นฐานตั้งคำนวณ อย่างไรก็ดี เบื้องต้นราคาซื้อขายหลักทรัพย์บนกระดานจะมีส่วนต่างระหว่างช่องราคาที่ 0.25 บาท ในช่วงแรกภายหลังเปิดการซื้อขาย
 